‘આઈટમો’ની કિંમત જાણવા માગે છે કારણ કે અગાઉ યુપીએ સરકારે વર્ષ 2012માં વાટાઘાટ કરી ત્યારે વિમાનદીઠ 526.1 કરોડ રૂપિયા થવાનો અંદાજ હતો. હવે 670 કરોડ હોય તો આપણે વિમાનદીઠ 144 કરોડ વધુ આપવાના થાય છે – એમ પુરવાર કરવું છે. ભાજપ સરકાર અને નરેન્દ્ર મોદીનું આ ‘સ્કેમ’ છે એમ સાબિત કરવા માગે છે પણ સંરક્ષણમંત્રી નિર્મલા સીતારામને સ્પષ્ટ કહ્યું છે કે ‘વિમાન સાથેની અન્ય આઇટમો – ડિલિવરેબલ્સની શરતો અલગ હોવાથી – અગાઉની ‘સમજૂતી’ અને અત્યારના કરારની સરખામણી થઈ શકે નહિ. યુપીએ વખતે માત્ર વિમાનની કિંમત હતી, જ્યારે એનડીએ સરકારે કરેલા કરાર મુજબ વેપન પેકેજ, સ્પેર પાર્ટ્સ, 75 ટકા વિમાન કાફલાની માવજત – મેઇન્ટેનન્સ તથા પાંચ વર્ષ સુધી લોજિસ્ટિકલ સપોર્ટનો સમાવેશ થાય છે.